Dagtilbuds-, Skole- og Familieudvalget (DSFU) — 2022-11-28

Punkt 1: Godkendelse af dagsorden
Sagsnummer: EMN-2022-00633

Punkt 2: Budgetopfølgning for Dagtilbud-Skole-Familieudvalget pr. 31.10.2022
Sagsnummer: EMN-2022-04221
Resumé: Der er pr. 31. oktober 2022 gennemført opfølgning på økonomi og aktivitet.
Indstilling: Børne- og Familiechefen og Skolechefen indstiller til byrådet samlede sag for alle bevillinger ”Godkendelse af bevillingsflytninger på baggrund af budgetopfølgningen pr. 31. oktober 2022  At de foreslåede bevillingsflytninger, som fremgår af bilagene, godkendes Børne- og Familiechefen og Skolechefen indstiller til byrådets samlede sag for alle bevillinger ”Godkendelse af bevillingsændringer på baggrund af budgetopfølgningen pr. 31. oktober 2022  At de forslåede bevillingsændringer, som fremgår af bilagene, godkendes Børne- og Familiechefen og Skolechefen indstiller til byrådets samlede sag for alle bevillinger ”Orientering om budgetopfølgning pr. 31. oktober 2022”  At det forventede regnskab tages til efterretning

Punkt 3: Målopfølgning for Dagtilbuds-, Skole- og Familieudvalget pr. 31.10.2022
Sagsnummer: EMN-2022-04221
Resumé: Jf. styringsmodellen er der pr. 31. oktober 2022 gennemført opfølgning på mål.
Indstilling: Børne- og Familiechefen og Skolechefen indstiller til Dagtilbuds-, Skole- og Familieudvalget  at udvalget tager status på udvalgsmål til efterretning  at eventuelle korrigerende handlinger drøftes og igangsættes

Punkt 4: Godkendelse af udmøntning af budget for Familie og børnehandicapområdet
Sagsnummer: EMN-2022-02215
Resumé: Byrådet har enstemmigt vedtaget budgetaftalen for budget 2023. Det fremgår af aftalen, at parterne ønsker at sikre budgetter i balance og at der derfor er indarbejdet udvidelser af budgettet på en række velfærdsområder. På Familieområdet er budgetrammen fra 2023 således udvidet med 20 mio. kr. Familieområdets budget omfatter et budget til indsatser afsat på bevilling 45, Udsatte børn og unge, samt budget til Familierådgivningen på bevilling 14, Det specialiserede børneområde. Budgetudvidelsen på 20 mio. kr. er ikke tilstrækkelig til at opretholde det nuværende serviceniveau på området i 2023. Dagtilbud, Skole og Familieudvalget blev på mødet 14. november orienteret om udfordringerne på baggrund af det forventede budgetbehov på budgetlægningstidspunktet samt fagafdelingernes oplæg til fordeling af rammebesparelsen på udvalgets område. Den vedtagne fordeling af rammebesparelsen samt budgetopfølgningen pr. 31.10.22 medfører, at udfordringen ændres. På dette møde skal udvalget træffe de nødvendige beslutninger for at sikre budget i balance på familieområdet.
Indstilling: Børne- og Familiechefen indstiller til Dagtilbuds-, Skole- og Familieudvalget,  at de 20 mio. kr. fordeles med 5 mio. kr. til Det specialiserede børneområde bevilling 14 og 15 mio. kr. til Udsatte børn og unge bevilling 45  at udvalget beslutter effektivisering og reduktioner som foreslået svarende til -5 mio.kr i 2023 stigende til -10,75 mio.kr i 2026  at udvalget drøfter håndtering af den resterende budgetudfordring på -7,8 mio kr. i 2023 og den samlede udfordring på -2 mio.kr når reduktionerne er fuldt indfaset

Punkt 5: Godkendelse af udmøntning af budget for skoleområdet - genoptaget
Sagsnummer: EMN-2022-05092
Resumé: Dagtilbud- Skole og Familieudvalget skal drøfte og godkende elementerne fra budgetaftalen, som kræver yderligere stillingtagen, inden den endelige udmøntning kan foretages. .
Indstilling: Skolechefen indstiller til Dagtilbuds-, Skole- og Familieudvalget  at udvalget godkender skoleområdets effektiviseringer  at udvalget godkender udmøntning af udgifter til den basale IT-struktur  at udvalget godkender en udsættelse af udmøntningen af de 6,9 mio. kr. der er tilført til tilpasning af budgetrammen på det specialiserede område på skolerne  at orientering om forventede højere udgifter til befordring tages til efterretning

Punkt 6: Godkendelse af udmøntning af reduktion ved lukning af Team Åben Skole og Praksisfaglighed i PPL
Sagsnummer: EMN-2022-05117
Resumé: Byrådet godkendte d. 11. oktober budgettet for 2023 og overslagsårene 2024-2026. Her blev det politisk besluttet at lukke Team Åben Skolen og Praksisfaglighed i PPL-sektionen i Skoleafdelingen. Lukningen skal give en besparelse på kr. 1,4 mio. kr. i 2023 og 2,8 mio. kr. i 2024 og overslagsårene.
Indstilling: Skolechefen indstiller til Dagtilbuds-, Skole- og Familieudvalget,  at udvalget godkender skolechefens oplæg til udmøntning af besparelsen

Punkt 7: Godkendelse af udmøntning af restpulje til lønopfyld ved langtidssygdom
Sagsnummer: EMN-2016-01132
Resumé: Dagtilbuds-, Skole- og Familieudvalget skal godkende udmøntningen af den resterende økonomi i puljen til lønopfyld ved langtidssygdom på skolerne. Der lægges op til valg mellem tre forskellige forslag til ny model.
Indstilling: Skolechefen indstiller til Dagtilbuds-, Skole- og Familieudvalget,  at udvalget godkender en af de tre forelagte modeller for tildeling af lønopfyld ved langtidssygdom på skolerne.

Punkt 8: Godkendelse vedr. udvidelse af Tandplejens eksisterende faciliteter
Sagsnummer: EMN-2022-03965
Resumé: Med finansloven for 2022 blev det aftalt at indføre vederlagsfri tandpleje for 18-21-årige, gradvist via den kommunale børne- og ungdomstandpleje, startende i 2022 for de 18-årige og med én årgang mere om året i de efterfølgende år. Som led i denne aftale er der afsat en national anlægspulje på 60.000.000 kr. årligt i perioden 2022-2025 målrettet udvidelse af kapaciteten i den kommunale børne- og ungdomstandpleje. Sundhedsministeriet varetager anlægspuljen, og Silkeborg Kommune har ansøgt om 4.490.620 kr. til udvidelse af Tandplejens eksisterende faciliteter. Dagtilbuds-, Skole- og Familieudvalget skal beslutte, hvorvidt de godkende udvidelsen af Tandplejens eksisterende faciliteter.
Indstilling: Skolechefen indstiller til Dagtilbuds-, Skole- og Familieudvalget,  at udvalget godkender udvidelse af Tandplejens eksisterende faciliteter under forudsætning af Sundhedsministeriets godkendelse af Silkeborg Kommunes ansøgning om puljemidler på 4.490.620 kr. til formålet

Punkt 9: Godkendelse af proces vedr. skolestruktur og indstilling til Byrådet vedr. principbeslutning om skole i Eriksborg
Sagsnummer: EMN-2022-04184
Resumé: Silkeborg Kommunes byråd besluttede i 2018 en udviklingsplan i tre etaper for etableringen af en ny bydel, Eriksborg, mellem Gødvad og Grauballe frem mod 2040. I planen forventes der i 2035 4.000 nye indbyggere og derved ca. 400 nye elever, der vil høre til de nuværende skoledistrikter for Gødvad og Grauballe. Dagtilbuds-, Skole og Familieudvalget har på udvalgsmødet den 10. oktober 2022, samt på et temamøde den 14. november 2022 drøftet mulighederne for at håndtere det stigende elevgrundlag i området. På baggrund af disse møder fremlægges her til godkendelse indstilling om den videre proces.
Indstilling: Skolechefen indstiller til Dagtilbuds,- Skole- og Familieudvalget,  at udvalget godkender igangsættelse af administrativ og politisk proces med henblik på i efteråret 2023 at kunne træffe beslutning om den fremtidige skolestruktur og skolemæssige udbygning af hele området Gødvad, Dybkær og Grauballe skoledistrikter både på den korte og længere bane. Skolechefen indstiller til byrådet,  at byrådet træffer principbeslutning vedrørende placering af ny skolebygning i Eriksborg Bydelscenter

Punkt 10: Orientering om evaluering af pilotprojekt 'Førskole for bedre skolestart'
Sagsnummer: EMN-2021-04854
Resumé: Byrådet besluttede i budgetaftalen for 2022, at der skulle gennemføres pilotforsøg med førskole i forbindelse med skolestarten til 0. klasse i 2022. Denne sag er en orientering om evalueringen af forsøget med afsæt i input fra forældre, medarbejdere og ledere i de involverede dagtilbud og skoler.
Indstilling: Skolechefen og Børne- og Familiechefen indstiller til Dagtilbuds-, Skole- og Familieudvalget,  at orienteringen om evalueringen tages til efterretning

Punkt 11: Godkendelse af anlægsbevilling til projektering af udvidelse af varige dagtilbudspladser i Frisholm/Them
Sagsnummer: EMN-2022-05120
Resumé: I Frisholm/Them er der ifølge dagtilbudsprognosen fra 2022 underskud af kommunale pladser de kommende år. Byrådet godkendte på møde den 20. juni 2022 økonomien til en midlertidig kapacitetsudvidelse på dagtilbudsområdet i Them. I anlægsbudgettet er der endvidere afsat midler til en varig udvidelse af dagtilbudspladser. Byrådet anmodes om at godkende anlægsbevilling til projektering af varige dagtilbudspladser i Them på 1 mio. kr.
Indstilling: Børne- og familiechefen indstiller til byrådet,  at anlægsbevilling til projektering af varig kapacitetsudvidelse i Them på 1 mio. kr. godkendes

Punkt 12: Godkendelse af nedsættelse af anlægsbevilling til etablering af køkken på dagtilbudsområdet i midtbyen
Sagsnummer: EMN-2021-05094
Resumé: Byrådet har på møde den 20. december 2021 godkendt anlægsbevilling til lovliggørende tiltag og etablering af produktionskøkken i Skolegades børnehus. Ejendomsstaben er siden stødt ind i en række bygnings- og arbejdsmiljømæssige udfordringer ved den tiltænkte placering i Skolegade. Dette medfører mere end en fordobling i udgifterne til etablering af produktionskøkkenet i Skolegade. Derfor foreslår Børne- og Familieafdelingen en anden løsning, hvor køkkenet i Akacien – der har de største udfordringer - ændres til modtage- og anretterkøkken og får maden leveret udefra, samt at produktionen af mad til børnehusene i midtbyen ikke samles i Skolegade. De øvrige børnehuse i midtbyen fortsætter som hidtil. Dette medfører, at køkkenet i Skolegade ikke skal ombygges, og anlægsbevillingen kan dermed nedsættes, imens der kan være afledt drift til udbringning mv. til Akacien.
Indstilling: Børne- og Familiechefen indstiller til byrådet,  at nedsættelse af anlægsbevilling med 1,970 mio. kr. til ombygning af køkken fra 3,915 mio. kr. til 1,945 mio. kr. godkendes, når o der på kommende budgetopfølgning i 2023 foretages regulering af eventuel afledt drift til udbringning mv. til børnehuset Akacien

Punkt 13: Godkendelse af byggeprogram og forhøjelse af anlægsbevilling til Funder nyt børnehus 2 Damgårdsvej
Sagsnummer: EMN-2021-03834
Resumé: Byrådet har på møde den 29. august 2022 truffet principbeslutning om at udvide Funder nyt børnehus 2 Sejlgård til i alt ca. 230 børn inkl. legestuefaciliteter. I forlængelse deraf anmodes Dagtilbuds-, Skole- og Familieudvalget om at godkende byggeprogrammet for Funder nyt børnehus 2, der fremadrettet benævnes Børnehuset Damgårdsvej. Endvidere skal byrådet behandle forhøjelse af anlægsbevilling til etablering af Børnehuset Damgårdsvej.
Indstilling: Børne- og Familiechefen indstiller til byrådet,  at forhøjelse af anlægsbevilling med 17,0 mio. kr. fra 39,0 mio. kr. til 56,0 mio. kr. godkendes, når o budgettet til ”Funder nyt børnehus 3 til 100 børn/udvidelse af Funder børnehus 2” nedsættes med 17,0 mio. kr. i 2025 og herefter lukkes Børne- og Familiechefen indstiller til byrådet,  at byggeprogram for Børnehuset Damgårdsvej godkendes

Punkt 14: Drøftelse af bystrategisk analyse Eriksborg, Gødvad og Grauballe
Sagsnummer: EMN-2021-03284
Resumé: Økonomi- og Erhvervsudvalget drøftede på mødet 8. november 2022 den bystrategiske analyse for Eriksborg, Gødvad og Grauballe og besluttede at fremsende analysen til drøftelse i fagudvalgene inden opsamling og endelig godkendelse i byrådet. Med udgangspunkt i en analyse af eksisterende forhold i Gødvad, Eriksborg og Grauballe samt befolkningsprognoser for pågældende områder kommer den bystrategiske analyse med en række anbefalinger til hvilke offentlige og private funktioner, der bør placeres både i Eriksborg og i Gødvad og Grauballe. Herudover indeholder analysen en række planmæssige forudsætninger, der skal danne grundlag for en politisk drøftelse og strategisk beslutning om kapacitet og overordnet placering. Den bystrategiske analyse er vedlagt som bilag.
Indstilling: Teknik- og Miljøchefen indstiller til Dagtilbuds-, Skole- og Familieudvalget,  at forslag til bystrategisk analyse drøftes forud for samlet godkendelse i byrådet.

Punkt 15: Orientering om tilfredshedsundersøgelse - Socialtilsyn Midt 2022
Sagsnummer: EMN-2022-04941
Resumé: Socialtilsyn Midt orienterer Dagtilbuds-, Skole- og Familieudvalget udvalget om resultaterne af socialtilsynets tilfredshedsundersøgelse 2022.
Indstilling: Direktør Peter Sinding Poulsen indstiller til Dagtilbuds-, Skole- og Familieudvalget,  at udvalget tager orienteringen til efterretning

Punkt 16: Drøftelse af årsplan for Dagtilbuds-, Skole- og Familieudvalget 2023
Sagsnummer: EMN-2022-04912
Resumé: Årsplan for udvalgets arbejde i 2023 fremsendes til drøftelse.
Indstilling: Direktør Peter Sinding Poulsen indstiller til Dagtilbuds-, Skole- og Familieudvalget,  at udvalget drøfter forslag til årsplan for 2023

Punkt 17: Til orientering
Sagsnummer: EMN-2022-00633

Punkt 18: Underskriftsside
Sagsnummer: EMN-2022-00633